Airport (film)
Airport () je američki igrani film snimljen 1970. godine u režiji Georgea Seatona, poznat kao jedno od komercijalno najuspješnijih ostvarenja svog vremena i začetnik trenda modernih filmova katastrofe.

Predstavlja adaptaciju istoimenog romana Arthura Haileya. Radnja se događa tokom jedne noći na fiktivnom čikaškom aerodromu Lincoln i prikazuje kako će se tokom jedne večeri tamošnjeg osoblje na čelu sa direktorom Melo Bakeresfieldom (čiji lik glumi Burt Lancaster) suočiti sa nizom problema - mećavom koja je onesposobila jednu od ključnih pista, ali i otkrićem da je među putnicima jednog od aviona koji je poletio duševno rastrojeni čovjek (čiji lik tumači Van Heflin) koji ga misli dići u zrak kako bi mu porodica mogla naplatiti osiguranje.

Airport je, slično kao i književni predložak, dobio loše kritike, a što je uključivalo tada prilično uticajnu Pauline Kael koja ga je proglasila "staromodnim". Slično je mislio i sam Burt Lancaster, koji ga je godinu dana kasnije, doznavši kako ima čak deset nominacija za Oscare, proglasio "smećem"  Publika je, međutim, njime bila oduševljena te je postao drugi najgledaniji film godine u američkim kino-dvoranama, probivši plafon od 100 miliona US$ te je studiju Universal donio najveći profit od Spartaka deset godina ranije. Taj je četiri godine kasnije potakao snimanje nastavka pod naslovom Airport 1975, odnosno istoimene serije kojoj je povezna točka bio lik avio-mehaničara Joea Patronija, koga je u originalnom filmu tumačio George Kennedy.

Ulogw
 Burt Lancaster ... Mel Bakersfeld, direktor Međunarodnog aerodroma Lincoln kraj Chicaga
 Dean Martin ... Vernon Demerest, probni kapetan (samo za Let 2) za kompaniju Trans Global Airlines (TGA)
 Jean Seberg ... Tanya Livingston, agent za klijente TGA
 Jacqueline Bisset ... Gwen Meighen, glavna stjuardesa na TGA-ovom Golden Argosy
 George Kennedy ... Joe Patroni, glavni mehaničar Trans World Airlines na Lincoln Internationalu, posuđen za TGA
 Helen Hayes ... Mrs. Ada Quonsett, slijepa putnica
 Van Heflin ... D. O. Guerrero, propali građevinski radnik i bombaš na The Golden Argosyu (Heflinova posljednja filmska uloga)
 Maureen Stapleton ... Inez Guerrero, supruga D.O. Guerrera
 Barry Nelson ... Anson Harris, kapetan linije TGA
 Dana Wynter ... Cindy Bakersfeld, supruga Mela Bakersfelda
 Lloyd Nolan ... Standish, načelnik američke carine na aerodromu
 Barbara Hale ... Sarah Demerest (sestra Mela Bakersfelda, supruga Vernona Demeresta)
 Gary Collins ... Cy Jordan, drugi oficir/inženjer leta
 Larry Gates ... Komesar Ackerman
 Jessie Royce Landis ... Mrs. Mossman
 Whit Bissell ... Mr. Davidson (susjed Mrs. Quonsett - putnik)
 Virginia Grey ... Mrs. Schultz (majka Schuylera Schultza - putnica)
 Dort Clark ... Dr. Henry Bron (Bron, ljekar - putnik)
 Eve McVeagh ... Mrs. Henry Bron (supruga Brona, M.D. - putnia)
  Jodean Russo ... Marie Patroni, supruga Joea Patronija
 Lou Wagner ... Schuyler Schultz (inteligentno dijete-putnik)
 Janis Hansen ... Sestra Katherine Grace

Izvori

Vanjske veze
 
 
 
 
 Airliners.net Photos of the aircraft used in the film

Američki filmovi
Dramski filmovi
Triler filmovi
Filmovi katastrofe
Authority control 2